Suur maailma atlas

"Suur maailma atlas" on Eesti Entsüklopeediakirjastuses 2005. aastal ilmunud atlas, mis on "Eesti entsüklopeedia" kaardiköide. Ilmus Eesti Entsüklopeediakirjastuse ja Läti kartograafiafirma Jāņa sēta ühistööna (ISBN 9985701917). Sisaldab üle 280 kaardi maailma ja Eesti kohta. Nimeregistris on 60 000 tuntumat maailma kohanime.

"Suure maailma atlase" peatoimetaja oli Hardo Aasmäe. Kaartide valiku tegi Lev Vassiljev. Eesti regionaalsed kaardid koostasid ja kujundasid Regio kartograafid, ülejäänud kaardid kaardikirjastus Jana Sēta.

Atlase koostamiseks kulus neli aastat ja ligi kümme miljonit Eesti krooni.

Vaata ka
"Maailma atlas"
"Suur maailma loomade atlas"

Viited

Välislingid
"«Suur maailma atlas» on tulekul" Sakala, 21.04.2005

Atlased